''Le Farceur'' (jornal d' Boulonne)

Le Farceur Echo du pays d'Artois, du Boulonnais et du Calaisis  (1885-1915)

Charles Ternisien il a fondè Le Farceur boulonnais in janvier 1870 mais èl publicacion est interrompue in 1871 aveuc el dgerre. 

Ch' jornal il est à nouviau éditè in octobe 1883 dsous ch' tite L’Index du Farceur pi aveuc ch' tite Le Farceur in 1885.

Ech jornal s’arrète in janvier 1916 (liméro du 31 éd juillet 1915, paru in janvier).

Ch'jornal il est écrit in franchoés mais il y a des teskes et pi chés « CANCANS » qui sont écrits in picard boulonné.

 Exampe ed teske dins ch' jornal in picard boulonné 
 TERNISIANA ~ Contrat discuté ~ https://gallica.bnf.fr/ark:/12148/bpt6k95655192/f15.item
 teske dins ech Le Farceur, Écho joyeux du pays d' Artois, fondé le 15 janvier 1870, liméro 1164 , p 205 , 15 juillet 1907.

…

un p'tit ménager, qui avoit deûwx filles à marier, dont eune laide comm'les sept péchés capitals, et l'eutr' un peûw moins, n' trouvoit pont grand amateûw, quand su' l' seûw (le su) qu'i' donn'roit quiqu's sous à ses jonesses findues, i' s' parsinte un' espèc' d'estafier, qu'il avoit étè soldat, à c' t'hère qu' tout l' mond' l'est, que l'temps passé, i' n'éroit pont peûw l'êtr' qu' ch' est un brecque sans dints, (brèche dent) qu' cha li éroit alors étè impossibl' d' décarner l' cartouch'.

...

- I' feûwt ch' qu'i feûwt, on n' vit pont d' l'air : camint qu'os donnez pour l' vaque ?

A forch' d' marchander, Longbout arrive à chint écus.

- Ch' n'est pont assez ; os savez qu'on n' peut pont avoir eune bète à produit, prète à veler, ou fraich' vélèe, à moins d' trent'-cinq pistoles, et cor, cha n' peut êtr' qu'eune moyenne vaque.

- Ch'est tout ch' qué j' peux donner.

- Tout ?

- Oui, tout, tout, tout.

- Alors, i n'y a rin d' fait.

Là, l' mère, quand ch' Brecque alloit s'in aller, l' mère, Françoise Coquoire a intervénu pour montrer sin bon cœur.

- Acoutez, ch' Brecque, volez-vous prindr' Sidonie, j' donne les chinq pistoles.

- Oui, pour les chinq pistoles, j' veux bin. 

...

 Notes pi référinches 

 ISSN 2127-8148 = Le Farceur (Boulogne-sur-Mer)
 ISSN de sa reproduction numérique : 2728-2139
 22 innées disponibes - 969 liméros limérisés édseur Gallica : https://gallica.bnf.fr/ark:/12148/cb327732070/date
 http://presselocaleancienne.bnf.fr/ark:/12148/cb327732070
 https://web.archive.org/web/20210410150538/https://archives-refonte-preprod.pasdecalais.fr/Recherche-par-commune/Lettre-B/Belle-et-Houllefort/20-novembre-1916-deces-de-Charles-Ternisien-fondateur-du-Farceur-de-Boulogne

Catégorie:Jornals